Gigant slalom musobaqasida Artyom Voronov 72-o‘rinni egalladi

19-fevral kuni Sochi shahrida kechayotgan qishki Olimpiya o‘yinlarida qatnashayotgan O‘zbekiston terma jamoasi a’zosi Artyom Voronov gigant slalom musobaqasida ishtirok etdi va 1 daqiqa-yu 37,09  soniya natija ko‘rsatdi. Hozir u 109 sportchi orasida 72-o‘rinni egalladi. Artyom musobaqa yetakchisidan 16,01 soniya ortda qoldi.

Erkaklar o‘rtasida o‘tkaziladigan gigant slalom musobaqasida O‘zbekiston vakili 109 sportchi ichida 107-bo‘lib chang‘i uchdi. Musobaqaning ikkinchi bosqichi 19-fevral Toshkent vaqti bilan soat 15:30 da boshlanadi.

 Skrinshot: “Daryo”
Artyom Voronov 1993-yilning 26-martida Toshkent shahrida tug‘ilgan, bo‘yi 185 sm, vazni 75 kg. U Olimpiya o‘yinlarida birinchi marta ishtirok etmoqda.